Guhertina navên cografî yên Tirkiyeyê

Guhertinên navên cihan ên li Tirkiyeyê ji sala 1913an heta niha bi awayekî periyodîk ji aliyê hikûmetên li pey hev ên Tirkiyê ve hatine kirin.  Di çarçoveya polîtîkayên tirkkirinê de bi hezaran navên gund û bajaran hatin guhertin. Pirraniya navên gelêrî û dîrokî yên ji Împeratoriya Osmanî bi avakirina komara Tirkiyeyê ve bi darê zorê hatine guhertin û li şûna wan navên bi tirkî yên keyfî hatine dayîn. Hikûmetan angaşt kirin ku navên weha biyanî an dabeşker in, lê rexnegirên guhertinan ew wekî şovenîst binav dikin, ji ber ku ev navên orîjînal ên wan cihan bûn ku dewletê dixwest ji holê rake.  Navên ku dihatin guhertin bi gelemperî bi eslê xwe ermenî, yewnanî, gurcî, lazî, bulgarî, kurdî, suryanî û erebî bûn. Bi vî rengî dewleta tirkî ji destpêkê ve siyaseta xwe ya asîmîlasyonê bi tundî da meşandin.

Hewldanên Tirkiyeyê yên ji bo endamtiya Yekîtiya Ewropayê di destpêka sedsala 21ê de bû sedema kêmbûna bûyerên bi vî rengî ji aliyê rêveberiya herêmî û hikûmeta navendî ve. Di hin rewşan de meqamên îdarî navên hin gundan (di serî de yên ku hindikahiyên kurd lê dijîn) vegerandine. Navên orîjînal ên ku bi awayekî fermî hatine guhertin hê jî di zarava û zimanên herêmî de li seranserê welêt ji aliyê ew komên herêmî û etnîk ve têne bikaranîn.

Ev polîtîka di salên dawî yên Împeratoriya Osmanî de dest pê kir û heta komara Tirkiyeyê ya îroyîn dewam kir. Di bin desthilatdariya kemalîstan de ji bo guhertina navan komîsyonên hikûmetê yên taybet hatin avakirin. Nêzîkî 28.000 navên topografîk hatin guhertin, ku tê de 12.211 navên gund û bajarokan û 4.000 navên çiya, çem û yên din jî hene. Piraniya guhertinên navan li herêmên rojhilatê welêt çêbûn ku etnîsîteyên hindikayî beşekî mezin an piraniya nifûsê pêk tînin.

 Herwiha binêre 
 Dijî kurdbûn
 Guhertina navên heywanan li Tirkiyeyê
 Dersên hilbijarî yên kurdî li Tirkiyeyê

 Çavkanî 

Kategorî:Binpêkirinên mafên kurdan
Kategorî:Bişavtin
Kategorî:Civaka Tirkiyeyê
Kategorî:Cudakarîya li dijî kurdan
Kategorî:Cudakarî li Tirkîyeyê
Kategorî:Çanda Tirkiyeyê
Kategorî:Dijkurdîtî
Kategorî:Dîskrîmînasyon li Tirkiyeyê
Kategorî:Neteweperweriya tirkî
Kategorî:Siyaseta Tirkiyeyê
Kategorî:Tirkkirin